《还过章江徐巨源邀住榆溪草堂留题四首 其二》
明代·黎遂球

绿满前湖散作湾，书堂秋色澹浓间。墙头倒影疏摇水，屋角如图待补山。

桥断隔墩成古洞，枝横深树俨重关。邻家共识经旬客，散发扶筇任往还。

作者简介：（?—1646）广东番禺人，字美周。天启七年举人。再应会试不第。善诗、古文，工画山水。崇祯中，陈子壮荐遂球为经济名儒，以母老不赴。明亡，方应陈子壮荐，为南明隆武朝，兵部职方司主事，提督广东兵援赣州，城破殉难。谥忠悯。有《莲须阁诗文集》。